Държавен вестник, бр. 42, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  42
за ученици:
– завършено основно образование;
за лица, навършили 16 години:
– придобито право за явяване на държав-
ни зрелостни изпити или придобито средно 
образование.
Изискването за входящо минимално ква-
лификационно равнище при продължаващо 
професионално образование и обучение с 
придобиване на трета степен на професионал-
на квалификация (СПК) е придобита втора 
СПК по професия от област на образование 
„Информатика“.
Здравословното състояние на кандидата 
се удостоверява с медицински документ, до-
казващ, че професията, по която желае да се 
обучава, не му е противопоказна.
1.2. Валидиране на професионални знания, 
умения и компетентности
Придобиването на квалификация по про-
фесията „Програмист на роботи“ или по 
част от нея чрез валидиране на придобити с 
неформално или информално учене резултати 
от ученето се осъществява съгласно Наредба 
№ 2 от 2014 г. за условията и реда за вали-
диране на професионални знания, умения и 
компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Програмистът на роботи работи с всички 
устройства от конфигурацията на компютър-
ната система (КС) и периферните устройства 
(ПУ), познава принципното устройство и 
действие на компютърните системи и на ос-
новни видове ПУ. Борави с основните среди 
за разработка на софтуер за микроконтролери. 
Владее съвременни езици за програмиране и 
прилага основните видове модели за програ-
миране. Конструира, програмира и управля-
ва различни видове роботи и роботизирани 
модули. Запознат е с общата характеристика 
на софтуера, поддържащ приложения на „Ин-
тернет на нещата“.
Програмистът на роботи познава различ-
ните видове сензори, задвижвания на роботи 
и манипулатори, разпознаване на образи, 
специализиран софтуер и програмиране, 
човеко-машинен интерфейс, управление на 
роботизирани и мехатронни системи, системи 
с изкуствен интелект, промишлени и битови 
роботи. Притежава задълбочени знания и опит 
в IT сферата и телекомуникациите. Запознат 
е и може да прилага някои от най-новите 
високотехнологични решения в различни 
области. Използва софтуер за 3D моделиране 
и анимация, запознат е със съвременните 
технологии на 3D печат и сканиране.
Извършва управление, анализ, оценка на 
въздействието и осмисляне на законовите и 
етичните аспекти при разработване и използ-
ване на роботи. Използва набор от когнитив-
ни и метакогнитивни стратегии, свързани 
с моделирането на знанието и процесите и 
организацията на сложни структури и ло-
гически последователности. Идентифицира 
„проблеми“ и определя съответното решение 
и неговото ефективно прилагане.
Програмистът на роботи участва в разра-
ботването и реализирането на индустриални 
и научни проекти, свързани с развойна дей-
ност, иновации и възможности за прилагане 
на роботи и роботизирани системи. Програ-
мистът на роботи може да използва различни 
инструменти и техники за извличане на знания 
от структурирани и неструктурирани данни, 
както и да разработва и поддържа роботи-
зирани системи. Изучава възможностите за 
приложение на роботите в различни области 
като: медицина и здравеопазване, икономика, 
образование, информационно-комуникацион-
ни технологии, производство, социални услуги, 
сигурност, реклама и др.
Програмистът на роботи, придобил трета 
степен на професионална квалификация, спаз-
ва правните, етичните и здравните норми за 
работа с информационните технологии (ИТ), 
създава и поддържа безопасна работна среда. 
Работното време на програмиста на роботи е 
с нормална продължителност в съответствие 
с разпоредбите на Кодекса на труда. Програ-
мистът може да работи като самонаето лице, 
като работното време в този случай е гъвкаво. 
Възможно е да се налага програмистът на 
роботи да работи през почивните дни или в 
извънработно време във връзка с приключ-
ването на конкретен проект.
2.2. Възможности за продължаване на 
професионалното обучение
След придобиване на трета степен на 
професионална квалификация по професията 
„Програмист на роботи“ обучаваният може да 
продължи обучението си по други професии 
от професионално направление 481 „Компю-
търни науки“, като при обучението единиците 
резултати от ученето по общата професионална 
подготовка и по част от отрасловата профе-
сионална подготовка се зачитат.
Придобилите професионална квалифика-
ция по професията „Програмист на роботи“ 
могат да продължат обучението си във висши 
училища; могат да завършат специализация в 
областта на информатиката и компютърните 
науки; могат да придобият сертификати за 
заемане на специфични длъжности в софту-
ерните компании.
При продължаващото професионално обу-
чение се организира обучение за усвояване 
на единиците резултати от ученето, които 
лицата не притежават.